stanford-oval/wikipedia huggingface dataset:
אוגוסטוס קיסר
אופיו ומראהו

אוגוסטוס הצעיר היה נמוך קומה ונאה למראה. הוא סבל כל חייו מבעיות שיניים, ואף שהאריך ימים (הוא מת בגיל 75, שנחשב גיל מופלג למדי בתקופה זו) הייתה בריאותו רופפת כל ימיו. גופו היה מכוסה כתמים, ושפע כתמי לידה עיטרו את חזהו ובטנו. אוגוסטוס היה נחוש ואף אכזרי כשנדרש לכך, בעימותו עם יריביו, והפגין כלפי חוץ התנהגות מוסרית לעילא (הוא מונה לכוהן, פונטיפקס, כבר בגיל 16). הוא אף הגלה מטעמי מוסר את בתו (יוליה אוגוסטי פיליאה) ואת נכדתו (יוליה הצעירה). בחייו האישיים נהג גמישות רבה יותר והרבה לבגוד באשתו, ליוויה דרוסילה, אף שכל חייו נותר מסור לה.
למרות עושרו וכוחו הרב המשיך הקיסר לגור באחוזתו, וניהל חיי משפחה ומשק בית לדוגמה. אופיו היה, במיוחד בשנותיו המאוחרות, מתון ונוח לבריות. הוא נהנה מחוש הומור טוב, גם כלפי עצמו, והיה פתוח לשמיעת ביקורת כלפיו. הוא חיבב משחק בקוביות, ולעיתים קרובות העניק לאורחיו את הכסף להמר באמצעותו.
תדמיתו ומורשתו

בראשית דרכו הפוליטית אוגוסטוס נתפס כצעיר לא מוכר וחסר ניסיון. הוא הציג את עצמו כחבר רדיקלי בסיעה הקיסרית, ובנה את בסיס תמיכתו על הסתת הפלבס, שאת אהדתו ואהדת החיילים קנה בזכות שמו של אביו המאמץ. בשנותיו הראשונות נטה אפוא אוגוסטוס להדגיש את היותו בנו של יוליוס האלוהי, ובנה את כוחו הפוליטי מהאלהתו של קיסר. הוא גם קנה לו שם של מנהיג רודני, שלא מהסס להרוג באכזריות את יריביו.
החל משנות השלושים לחייו, ככל שביצר את מעמדו, הוא החל להתרחק מדמותו של קיסר. קיסר אומנם היה עדיין אהוד במידה רבה על הפלבס והצבא, אבל הוא נשאר שנוא נפשם של המעמד הסנאטורי, ואף הסופרים בעידן האוגוסטני ראו באור שלילי את חלקו במלחמת האזרחים ויחסיו עם קלאופטרה. כדי לפייס את המעמד הסנאטורי אוגוסטוס החל לנהוג בכבוד במסורת הרפובליקאית. התנהלותו המתונה בממשל המדינה הפכה אותו לבסוף ממנהיג סיעה בעל מוניטין אכזריים למנהיג של איטליה ורומא.
אוגוסטוס נתפס בהיסטוריוגרפיה הרומאית כאחד מהטובים שבקיסרים. הוא עיצב את תפקיד הקיסר ובמידה רבה כל הקיסרים עד הרפורמות של דיוקלטיאנוס פעלו בתבנית שעיצב אוגוסטוס. ההערצה אליו אף חדרה לתוך החוק הרומאי בתקופת שלטונו של אספסיאנוס. אולם למרות הערצה שהוא זכה לה בדרך כלל, השתמרו תפיסות מנוגדות שמתארות את אוגוסטוס כעריץ וכמשעבד המדינה הרומאית.
שמו של אוגוסטוס הונצח באומנות ובתרבות:
השם אוגוסטוס הפך לשם פרטי נפוץ בתרבות המערבית.
התואר אוגוסטוס הוסיף להינתן לקיסרי רומא גם לאחר מותו של אוגוסטוס.
החודש השמיני, אוגוסט, נקרא על שם אוגוסטוס. החודש נקרא במקור 'סקסטיליס' שפירושו 'שישי', כיוון שהיה החודש השישי בלוח השנה הרומי שנפתח בחודש מרץ. אוגוסטוס בחר לקרוא לחודש זה על שמו בשנת 8 לפני ספירה, מכיוון שהתרחשו בו אירועים חשובים הקשורים לעלייתו לשלטון, כגון מינויו לקונסול, כיבוש מצרים, מותה של קלאופטרה וסיום מלחמות האזרחים.
אוגוסטוס הוא דמות מרכזית במחזותיו של ויליאם שייקספיר 'יוליוס קיסר' ו'אנטוניוס וקלאופטרה'.
אוגוסטוס הוא דמות מרכזית בספרו של רוברט גרייבס 'אני, קלאודיוס', ובסדרת הטלוויזיה המבוססת עליו.
ב-1972 יצא ספרו של הסופר האמריקאי ג'ון ויליאמס 'אוגוסטוס', רומן מכתבים המורכב ממכתבים בדיוניים שנכתבו לאוגוסטוס.
ראו גם

גאיוס קילניוס מאיקנס
מרקוס ויפסניוס אגריפה
אוגוסטוס מפרימה פורטה
ודיוס פוליו
תיאור מפעלותיו של אוגוסטוס האלוהי
אוגוסטוס (ספר)
לקריאה נוספת

צבי יעבץ, אוגוסטוס – ניצחונה של מתינות, תל אביב: הוצאת דביר, 1988, מסת"ב 9650102256 (הספר בקטלוג ULI)
סווטוניוס, תרגום: ד"ר אלכסנדר שור, חיי שנים-עשר הקיסרים, תל אביב: הוצאת מסדה, תשי"ט (הספר בקטלוג ULI)
ישראל שצמן, תולדות הרפובליקה הרומית, ירושלים: הוצאת ספרים ע"ש י"ל מאגנס, 1989, עמ' 567–583, מסת"ב 9652236799
משה עמית, תולדות הקיסרות הרומית, ירושלים: הוצאת ספרים ע"ש י"ל מאגנס, 2002, עמ' 9–236 (הספר בקטלוג ULI)
רחל צלניק-אברמוביץ, "אוגוסטוס ומשטר הפרינקיפאט", יחידה 9 במסגרת הקורס רומא: אימפריאליזם ואימפריה, האוניברסיטה הפתוחה, תל אביב, 2002.
לאקי לוצ'יאנו

| --- | --- |

 לידה:  24 בנובמבר 1897 Lercara Friddi, ממלכת איטליה 
 פטירה:  26 בינואר 1962 (בגיל 64) נאפולי, קמפניה, איטליה 
 שם לידה:  Salvatore Luciano 
 מדינה:  ממלכת איטליה, איטליה, ארצות הברית 
 מקום קבורה:  בית הקברות סנט. ג'ון 
 בן או בת זוג:  Igea Lissoni 
 חתימה:   
 
צ'ארלס "לאקי" לוצ'יאנו (Charles "Lucky" Luciano; נולד בשם סלבטורה לוּקניה) (24 בנובמבר 1897 – 26 בינואר 1962) היה חבר במאפיה האמריקאית, מייסד המועצה ואחראי במידה רבה, עם עמיתו מאיר לנסקי, למבנה המודרני הכולל את חמש משפחות המאפיה בארצות הברית.
ראשית חייו

נולד בסיציליה ב-1897, היגר לארצות הברית ב-1906 והתערה בעולם הפשע הסיציליאני-אמריקני, הכרותו עם מאיר לנסקי החלה בתגרת רחוב ביניהם שלאחריה התיידדו.
ב-1927 הגרו לארצות הברית רבים מתושבי קסטלמארה שבסיציליה, מנהיגם היה סלבטורה מרנזנו, משהתבססו בניו יורק פרצה מלחמה בינם לבין כנופיית ג'וזפה מסרייה, מלחמה זו נודעה בשם מלחמת הקסטלמארזים, במהלך המלחמה לוצ'יאנו היה מהבכירים בצדו של ג'ו מסרייה, ב-1929 נחטף לוצ'יאנו לרכב, הוכה, נדקר והושלך לחוף הים כשהוא פצוע קשה, למרות פציעתו החלים וזכה מאז לכינוי "לאקי" (בר מזל).
ב-1931 תכנן עם ידידו לנסקי את השתלטות הדור הצעיר על המאפיה, וכצעד ראשון החליט לרצוח את מפקדו ג'ו מסרייה, הוא הזמין אותו למסעדה וכאשר לוצ'יאנו הלך לשירותים נכנסה קבוצת אנשים ורצחה את מסרייה. הרוצחים היו קבוצה מעורבת של איטלקים ויהודים, כשעליהם נמנים אלברט אנסטסיה, בן סיגל, ויטו ג'נובזה וג'ו אדוניס.
עלייתו לשלטון

מותו של מסרייה איפשר למרנזנו להשתלט על המאפיה, הוא מינה את עצמו ל"בוס כל הבוסים" והכריז על לוצ'יאנו כסגנו, בשבועות שלאחר מכן כינס אספה בה התווה את עתידו של העולם התחתון, כל ארגוני הפשע האיטלקי בניו יורק חולקו לחמש משפחות[דרושה הבהרה], באותה הזדמנות נבחרה מועצה (Commission) שתפקידה לגשר במריבות בין המשפחות, מרנזנו הכריז על שמות ראשי המשפחות, ולוצ'יאנו קיבל לידיו את השליטה בארגונו של מסרייה. חצי שנה לאחר מכן החל לוצ'יאנו לחשוש שמרנזנו רוצה להיפטר ממנו ומחבריו, הוא שלח את לנסקי לתכנן את חיסולו של מרנזנו, לנסקי בחר קבוצה של פושעים יהודיים שאינם מוכרים לאנשיו של מרנזנו, ובמסווה של סוכני אלכוהול פדרליים הם נכנסו למפקדתו של מרנזנו, וירו בו למוות.
לאחר מותו השתלטו לנסקי ולוצ'יאנו על המאפיה ויצרו חוקים חדשים, המאפיה החלה לעבוד בשיתוף פעולה עם כנופיית פשע אחרות, ונוסדה מועצת מנהלים שההחלטות בה התקבלו בהצבעה. על חברי המועצה נמנו לנסקי, לוצ'יאנו, לואיס בוכהלטר, פרנק קוסטלו, ובן סיגל.
מעצר וגירוש

ב-1936 נעצר לוצ'יאנו ובמשפט נידון למאסר של שלושים עד חמישים שנה. לנסקי ידידו הבטיח לשחררו. במלחמת העולם השנייה רקם לנסקי עסקה, לפיה לוצ'יאנו יסייע לפלישה האמריקנית לסיציליה על ידי קשריו עם חברי המאפיה בסיציליה, ותמורת זה ישוחרר מהכלא, ואכן, ב-1946 שוחרר לוצ'יאנו וגורש מארצות הברית לאיטליה. הוא מת בגיל 64 מבעיית לב.
בתרבות

ב-1973 יצא סרט על דמותו. בסדרה "אימפריית הפשע" גילם את דמותו וינסנט פיאצה. בסרט "באגסי" משחק ביל גרהם בתפקיד לוצ'יאנו. יש הטוענים כי דמותו של ויטו קורליאונה בסרט "הסנדק" מבוססת על דמותו של לוצ'יאנו.
ראו גם

המועצה
מאיר לנסקי
אלברט אנסטסיה
מלחמת הקסטלמארזים
לקריאה נוספת

ריץ' כהן, יהודים קשוחים, תרגמה עפרה אביגד, הוצאת מודן, 1998.
מייק דש, המשפחה הראשונה: טרור, סחיטה והולדת המאפיה האמריקאית, תרגמה דבי אילון, ספרי עליית הגג, 2011.
שובהאנשו שוקלה

| --- | --- |

 לידה:  10 באוקטובר 1985 (בן 39) לאקנאו, הודו 
 משימות
 Axiom Mission 4 (scheduled)
 
שובהאנשו שוקלה (באנגלית: Shubhanshu Shukla) הוא טייס ניסוי של חיל האוויר ההודי ואחד מארבעת האסטרונאוטים המיועדים שיטוסו לחלל כחלק מתוכנית טיסות החלל ההודיות המאוישות.
חיים מוקדמים

שוקלה נולד וגדל בלאקנאו, במדינת אוטר פרדש. הוא סיים את לימודיו באקדמיה הצבאית ההודית ב-2005. הוא הפך לטייס קרב בחיל האוויר ההודי ביוני 2006 לאחר שסיים את אימוני הטיסה של חיל האוויר באקדמיה הצבאית לתעופה .
קריירה בחיל האוויר ההודי

שוקלה מפקד קרבי וטייס ניסוי ותיק עם ניסיון של כ-2,000 שעות טיסה במטוסים שונים, כולל ה־Su-30 MKI, מיג-21, מיג-29, יגואר, הוק, דורניה 228 ו־An-32.
קריירה כטייס חלל > אימונים

שוקלה נכלל בתהליך בחירת האסטרונאוטים בשנת 2019 על ידי המכון לרפואה אווירית וחלל (IAM), ארגון של חיל האוויר ההודי עבור תוכנית טיסות החלל ההודיות המאוישות. הוא נכלל ברשימה הסופית שכללה ארבעה מועמדים. בשנת 2020, הוא נסע לרוסיה לאימון בסיסי עם שלושה אסטרונאוטים נבחרים נוספים במרכז גגארין להכשרת קוסמונאוטים. הכשרתו הבסיסית הושלמה בשנת 2021. לאחר מכן חזר להודו והשתתף באימונים במתקן האימון לאסטרונאוט בבנגלור. במהלך תקופה זו, הוא השלים את התואר השני שלו בהנדסת אווירונאוטיקה וחלל מהמכון ההודי למדע בבנגלור.
שמו כחבר בצוות האסטרונאוטים הוכרז לראשונה בפומבי ב-27 בפברואר 2024, כאשר ראש ממשלת הודו נרנדרה מודי הכריז על שמות חברי צוות האסטרונאוטים למשימת החלל הראשונה של הודו במרכז החלל ויקרם סרבהי בטריוונדרום.
קריירה כטייס חלל > אקסיום ספייס

שוקלה נבחר כטייס למשימה הרביעית של חברת אקסיום ספייס לתחנת החלל הבינלאומית, לצד חבריו לצוות - המפקדת פגי ויטסון ומומחי המשימה, האסטרונאוט הפולני סלאבוש אוזננסקי-וישנייבסקי, והאסטרונאוט ההונגרי טיבור קאפו. המשימה היא חלק משיתוף פעולה בין נאס"א לארגון ההודי לחקר החלל. אם המשימה תתקדם כמתוכנן, הוא יהפוך לאדם ההודי הראשון שיבקר בתחנת החלל הבינלאומית והשני בחלל אחרי הקוסמונאוט ראקש שרמה.
הערות שוליים

↑  Pandey, Geeta (27 בפברואר 2024). "Gaganyaan: India names astronauts for maiden space flight". bbc.com. BBC News. נבדק ב-27 בפברואר 2024. {{cite news}}:  (עזרה)
1 2  "Nair, Prathap, Krishnan and Chauhan listed for Gaganyaan mission". The Times of India. 2024-02-27. ISSN 0971-8257. נבדק ב-2025-03-09.
↑  Vasudevan Mukunth (3 במרץ 2024). "Gaganyaan astronauts:The chosen four". thehindu.com. The Hindu. נבדק ב-8 במרץ 2024. {{cite news}}:  (עזרה)
↑  "Axiom Space Astronaut: Shubhanshu Shukla". www.axiomspace.com (באנגלית). נבדק ב-2025-01-23.
↑  "Kerala celebrates as local son Prasanth Balakrishnan Nair gears up for Gaganyaan space mission". The Telegraph. Palakkad. ABP. 27 בפברואר 2024. נבדק ב-27 בפברואר 2024. {{cite news}}:  (עזרה)
↑  Foust, Jeff (5 באוגוסט 2024). "Hungary and Poland to join India on Ax-4". SpaceNews. נבדק ב-9 באוגוסט 2024. {{cite web}}:  (עזרה)
↑  "Axiom Space Ax-4 mission". Axiom Space. נבדק ב-30 בינואר 2025. {{cite web}}:  (עזרה)
חלחין גול

| --- | --- |

חלחין גול נמצא בקצה המזרחי של מונגוליה בתוך אגן נהר אמור (צהוב)
 מידע כללי
 אורך:  233 ק"מ
 ספיקה ממוצעת:  25 מ"ק לשנייה 
 אגן ניקוז:  17,000 קמ"ר
 גובה מוצא הנהר:  1,443 מטרים (4,734 רגל) מטרים
 שפך:  אגם בויאר
 מדינות באגן הניקוז:  מונגוליה, הרפובליקה העממית של סין 
 
נהר חאלח (נכתב גם בתור נהר חאלחה או נהר חלהה, במונגולית: Халх гол, בסינית: 哈拉哈, בתעתוק סיני: הא-לה-הא, הא-לו-הסין הו) הוא נהר במזרח מונגוליה ובאזור מונגוליה הפנימית של צפון סין. הנהר ידוע בשמו עם הסיומת הגניטיבית המונגולית -iin בתור Khalkhin Gol, בתרגום חלחין גול או נהר חלחין.
מקור הנהר במדרונות המערביים של רכס הרי חינגן הגדול שבמונגוליה הפנימית. בקטע הזרימה התחתון שלו, הוא יוצר את הגבול בין הרפובליקה העממית של סין (מונגוליה הפנימית) לבין מונגוליה. בסביבות 48°01′59″N 118°08′03″E﻿ / ﻿48.033179°N 118.134290°E﻿ / 48.033179; 118.134290 הנהר מתפצל לשני דלתי משנה. הזרוע השמאלית (הנהר חאלח עצמו) זורמת אל אגם בויאר (Buir Lake) בנקודה 47°53′44″N 117°50′08″E﻿ / ﻿47.895556°N 117.835556°E﻿ / 47.895556; 117.835556, ופלג היציאה מהאגם ב-47°57′00″N 117°48′51″E﻿ / ﻿47.950011°N 117.814270°E﻿ / 47.950011; 117.814270 מכונה אורשון גול (במונגולית: Оршуун гол, בסינית: 乌尔逊河, בפין-יין: Wūěrxùn Hé). הזרוע הימנית, המכונה שארילג'ין גול (במונגולית: Шарилжийн гол), זורמת ישירות אל נהר אורשון גול בנקודה 48°04′12″N 117°45′20″E﻿ / ﻿48.069891°N 117.755433°E﻿ / 48.069891; 117.755433. נהר אורשון מחבר את אגם בויאר עם אגם חולון. גבול סין-מונגוליה עוקב אחר נהר שארילג'ין גול לאורך מרחק דומה.
קרב חלחין גול

בין מאי לספטמבר 1939, הנהר היה זירת קרב חלחין גול, הקרב המכריע במסגרת סכסוכי הגבול הסובייטים-יפניים. במהלך הקרב, הביסו הכוחות של ברית המועצות והרפובליקה העממית המונגולית את צבא קוואנטונג היפני.
הערות שוליים

↑  באיור זה של אגן נהר אמור, אגם בויאר אינו מוצג, וחאלחין גול מתואר כערוץ אחד יחד עם אורשון גול, אשר מתפצל בסמוך לגבול ונשפך אל אגם חולון
↑  Elstner, Werner (1993). Mongolei: Reisehandbuch (בגרמנית). Berlin: Schiller. p. 16. ISBN 978-3-925067-27-3.
1 2  United States. Department of the Air Force (1963). Characteristics of Manchuria, Mongolia and North China. Intelligence Activities, Volume 200, Issues 2-4. Washington, D.C. p. 69.
↑  Yembuu, Batchuluun, ed. (2021). The physical geography of Mongolia. Switzerland: Springer Cham. ISBN 978-3-030-61434-8. נבדק ב-9 בדצמבר 2023. {{cite book}}:  (עזרה)
↑  Simonov, Eugene; Wickel, Bart (2017). Kherlen River: the Lifeline of the Eastern Steppe. Ulaan Bataar: Whitley Fund for Nature.
↑  Schenk, Amélie; Galsan, Tschinag (Chinagiĭn) (2006). Mongolei (בגרמנית) (2nd ed.). Munich: C. H. Beck. p. 24. ISBN 978-3-406-49283-9.
↑  Sella, Amnon (1983). "Khalkhin-Gol: The Forgotten War". Journal of Contemporary History. 18 (4): 651–687. ISSN 0022-0094.
↑  Hill, Alexander (2016). The Red Army and the Second World War. Cambridge University Press. ISBN 978-1-107-02079-5.
DTMF

"DTMF" (נכתב: DtMF) הוא שיר של הראפר הפוראטוריקני באד באני. השיר יצא ב-24 בינואר 2025 כסינגל הרביעי מתוך אלבומו השישי Debí Tirar Más Fotos. הוא שוחרר לרדיו האמריקאי בשבוע שהחל ב-13 בינואר 2025.
רקע והוצאה

זמן קצר לאחר יציאת האלבום Debí Tirar Más Fotos, הפך השיר לוויראלי באפליקציית טיקטוק. מילות השיר, העוסקות בזיכרונות וגעגועים, שימשו משתמשים רבים כדי להקדיש את השיר לאהוביהם באמצעות תמונות מיוחדות, בעיקר של אנשים שאינם עוד בחיים. באד באני עצמו שיתף בטיקטוק סרטון אישי שבו הוא מגיב לטרנד, עם דמעות בעיניו. בראיון ל"ניו יורק טיימס", הוא דיבר על המשמעות של צילומים, ואמר שבעבר תמונות היו דבר מיוחד, בעוד היום מצלמים כל דבר. הוא הסביר שהשם של השיר הוא תזכורת לעצמו להעריך יותר את הרגעים והאנשים בחייו.
השיר שוחרר רשמית כסינגל הרביעי מתוך האלבום ב-24 בינואר 2025.
הלחנה

"DTMF" הוא שיר נוסטלגי המשלב מקצבים בהשראת משחקי נינטנדו, המזכירים את אלבומו הקודם של באד באני YHLQMDLG משנת 2020, עם סגנון פלנה תוסס – ז'אנר פולקלור פורטוריקני הכולל קריאות ותגובות. השיר מבוסס על מקצב רגוע המלווה בקריאות מקהלה מדי פעם. במילותיו מביע באד באני חרטה על כך שלא צילם יותר תמונות של יקיריו או אנשים שחלק איתם רגעים בחייו.
שם השיר, "DTMF", הוא קיצור של "Debí tirar más fotos" (בעברית: "הייתי צריך לצלם יותר תמונות").
ביקורות

בסקירת השירים של האלבום במגזין בילבורד, דורג "DTMF" במקום השישי, ותואר כמעורר מחשבה על הערכת "היבטים משמעותיים בחיים" לעומת שטחיות. השילוב בין רגאטון מודרני לאלמנטים נוסטלגיים זכה לשבחים.
מאיה ג'ורג'י ממגזין "רולינג סטון" כתבה שהשיר מרגיש כמו השתקפות חיה של עטיפת האלבום, עם קריאות המקהלה שמזכירות חצר ירוקה ומלאת חיים.
הצלחה מסחרית

צפון אמריקה
השיר נכנס למקום ה-38 במצעד הבילבורד הוט 100 בארצות הברית כבר לאחר חמישה ימי מעקב בלבד, עם 11 מיליון השמעות במדינה. בשבוע שלאחר מכן זינק למקום השני עם 34.9 מיליון השמעות נוספות, והפך לשיר ה-15 של באד באני שהגיע לעשירייה הפותחת במצעד.
במצעד השירים הלטיניים דורג השיר תחילה במקום החמישי, ולאחר שבוע עלה למקום הראשון, והפך לשיר ה-16 של באד באני שהגיע למעמד זה. השיר גם הגיע למקום הראשון במצעדי מצעד שירי הסטרימינג הלטיני ומצעד השירים הדיגיטליים – לטיני. בנוסף, הופיע בראש מצעד טיקטוק בילבורד טופ 50, לאחר שדורג בו לראשונה ב-18 בינואר 2025.
אירופה
השיר זכה להצלחה מיידית ברחבי אירופה, ודורג בעשירייה הפותחת באוסטריה, גרמניה, צרפת, איטליה, ספרד, פורטוגל, הולנד, שווייץ ועוד. בפורטוגל נכנס היישר למקום הראשון, ובספרד, צרפת ושווייץ הגיע למעמד זה בשבועו השני. בבריטניה, דורג תחילה במקום ה-45 וזינק למקום ה-26 בשבוע שלאחר מכן, והפך לשיר הלטיני המצליח ביותר במדינה בעשור שנות ה-2020.
גלובלי
ב-25 בינואר 2025, הגיע השיר למקום הראשון במצעד בילבורד גלובל 200, עם 130.5 מיליון השמעות ו-3,000 הורדות דיגיטליות ברחבי העולם. הוא הפך לשיר הרביעי של באד באני שכבש את המצעד. במקביל, הגיע למקום השני במצעד בילבורד גלובל ללא ארצות הברית ושבר שיא כמות השירים בעשירייה הפותחת במצעד, עם 23 שירים.
הזרמות
השיר הגיע לראשונה למצעד הגלובלי בספוטיפיי ב-5 בינואר 2025 עם 8 שעות מעקב בלבד, ולאחר יומיים כבר נכנס לעשירייה הפותחת עם 4.7 מיליון הזרמות. השיר עלה למקום הראשון במשך שישה עשר ימים לא רצופים, והגיע לשיא של 14.3 מיליון הזרמות ביום אחד. במצעד השבועי, השיר קפץ למקום הראשון עם 88.7 מיליון הזרמות בשבוע השני שלו, והפך לשבוע הסטרימינג הגדול ביותר לשיר לטיני בהיסטוריה. "DTMF" עבר את רף 200 מיליון ההזרמות ב-19 ימים בלבד, ובכך הפך לשיר הלטיני המהיר ביותר בהיסטוריה שעשה זאת. השיר הגיע למקום הראשון במצעד היומי בספוטיפיי המיועד עבור, ארגנטינה, בוליביה, צ'ילה, קולומביה, קוסטה ריקה, הרפובליקה הדומיניקנית, אקוודור, אל סלבדור, צרפת, גואטמלה, הונדורס, איטליה, ליטא, לוקסמבורג, מקסיקו, ניקרגואה, פנמה, פרגוואי, פרו, פורטוגל, ספרד, שוויץ, ארצות הברית, אורוגוואי ו-ונצואלה. בנוסף, השיר הגיע לעשירייה הפותחת במצעדי ספוטיפיי היומיים עבור גרמניה, קנדה, פולין, הולנד, בלגיה, אוסטריה, איחוד האמירויות הערביות, סלובקיה ואסטוניה. בסך הכל, השיר התברג ב-59 מתוך 72 מדינות עם מצעדי ספוטיפיי זמינים; השיר גם נכנס למצעדי ה-200 המובילים באוסטרליה, בלארוס, ברזיל, בולגריה, צ'כיה, דנמרק, פינלנד, יוון, הונג קונג, הונגריה, איסלנד, אירלנד, ישראל, קזחסטן, לטביה, ניו זילנד, נורבגיה, מרוקו, רומניה, ערב הסעודית, סינגפור, דרום אפריקה, שוודיה, אוקראינה ובריטניה.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  עולמי | בילבורד גלובל 200 | 1 |  |
|  אוסטריה | Ö3 אוסטריה טופ 40‏ | 10 |  |
|  אוסטרליה | מצעד הסינגלים האוסטרלי | 53 |  |
|  איטליה | מצעד הסינגלים האיטלקי | 1 |  |
|  אל סלוודור | מוניטור לטינו | 2 |  |
|  אמריקה הלטינית | מוניטור לטינו | 4 |  |
|  אקוודור | בילבורד | 1 |  |
|  ארגנטינה | ארגנטינה הוט 100 | 3 |  |
|  ארצות הברית | בילבורד הוט 100 | 2 |  |
|  ארצות הברית | מצעד השירים הלטיניים | 1 |  |
|  בוליביה | בילבורד | 1 |  |
|  גואטמלה | מוניטור לטינו | 5 |  |
|  הונדורס | Honduras Top 50 | 2 |  |
|  הממלכה המאוחדת | מצעד הסינגלים הבריטי | – |  |
|  הממלכה המאוחדת | מצעד הסינגלים העצמאיים הבריטי | 4 |  |
|  הרפובליקה הדומיניקנית | מוניטור לטינו | 4 |  |
|  ולוניה | אולטראטופ 40 | 5 |  |
|  יוון | IFPI Greece | 3 |  |
|  ישראל | המצעד הרשמי של גלגלצ | 4  |  |
|  ישראל | היטליסט | 13  |  |
|  לוקסמבורג | בילבורד | 1 |  |
|  ליטא | AGATA | 2 |  |
|  מקסיקו | בילבורד | 1 |  |
|  ניקרגואה | מוניטור לטינו | 3 |  |
|  ספרד | PROMUSICAE | 1 |  |
|  פורטוגל | בילבורד | 1 |  |
|  פלנדריה | אולטראטופ 50 | 35 |  |
|  פנמה | מוניטור לטינו | 2 |  |
|  פרו | מוניטור לטינו | 5 |  |
|  צ'ילה | בילבורד | 1 |  |
|  צרפת | SNEP | 1 |  |
|  קולומביה | בילבורד | 1 |  |
|  קוסטה ריקה | מוניטור לטינו | 1 |  |
|  קנדה | קנדה הוט 100 | 16 |  |
|  שווייץ | המצעד השווייצרי | 1 |  |
נתוני מכירות

| אזור | תואר | מכירות |
| --- | --- | --- |
| ספרד (PROMUSICAE) | פלטינה | 60,000 |
| צרפת (SNEP) | זהב | 100,000 |
סיכום
| בכל העולם | — | 160,000 |
הערות שוליים

↑  MAG, לה פאסינסיה, סקוטי דיטריך, ג'וליה לואיס, טיילר ספרי וHydra Hitz
1 2  Why Bad Bunny's "DtMF" Is Inspiring Viral—and Emotional—TikTok Tributes to Loved Ones, InStyle (באנגלית)
↑  Lucas Villa, Bad Bunny – 'Debí Tirar Más Fotos' review: ode to homeland is a new high for the Puerto Rican star, NME, ‏2025-01-08 (באנגלית בריטית)
↑  Maya Georgi, Bad Bunny Makes a Triumphant Homecoming on 'Debí Tirar Más Fotos', Rolling Stone, ‏2025-01-06 (באנגלית אמריקאית)
↑  ¿De qué trata el trend de “DtMF”? Los vídeos hicieron llorar a Bad Bunny - El Sol de México | Noticias, Deportes, Gossip, Columnas, oem.com.mx (בספרדית)
↑  Bad Bunny - DtMF - Spotify Chart History, kworb.net
↑  Bad Bunny | Billboard Global 200, Billboard (באנגלית אמריקאית)
↑  Bad Bunny - DtMF, austriancharts.at
↑  {{{מחבר}}}, The ARIA Report: Week Commencing 27 January 2025, The ARIA Report 1821, איגוד תעשיית ההקלטות האוסטרלי, 2025, עמ' 4
↑  Classifiche - FIMI, www.fimi.it (ב־)
↑  Bad Bunny | Ecuador Songs, Billboard (באנגלית אמריקאית)
↑  Bad Bunny | Billboard Argentina Hot 100, Billboard (באנגלית אמריקאית)
↑  Bad Bunny | Bolivia Songs, Billboard (באנגלית אמריקאית)
↑  Bad Bunny - DtMF - ultratop.be, www.ultratop.be
↑  glglz, החמישי הזה קר ❄️ אבל המצעד השבועי שלנו לוהט 🔥..., באתר אינסטגרם, ‏13 בפברואר 2025
↑  המצעד השבועי: מצעד השירים השבועי, להיטים ישראלים ולועזיים, באתר היטליסט, ‏18 בפברואר 2025
↑  Bad Bunny | Luxembourg Songs, Billboard (באנגלית אמריקאית)
↑  Bad Bunny - DtMF - ultratop.be, www.ultratop.be
↑  Bad Bunny | Chile Songs, Billboard (באנגלית אמריקאית)
↑  Top Albums, SNEP (ב־)
↑  Bad Bunny | Colombia Songs, Billboard (באנגלית אמריקאית)
↑  Top Radio y TV, web.archive.org, ‏2025-01-27
↑  Bad Bunny | Billboard Canadian Hot 100, Billboard (באנגלית אמריקאית)
↑  Música, El portal de, DTMF - BAD BUNNY | EPDM (באנגלית אמריקאית), נבדק ב-2025-01-28
↑  https://snepmusique.com/les-certifications/?categorie=Tout&interprete=Bad+Bunny&titre=DTMF
פסטיבל אידפא

| --- | --- |

 סוג:  ארגון, פסטיבל קולנוע 
 מדינה:  הולנד הולנד
 מיקום:  אמסטרדם 
 מועדים
 תאריכי פעילות:  1988–הווה (כ־37 שנים) 
 www.idfa.nl
 
לוגו הפסטיבל
פסטיבל הסרטים התיעודי הבין-לאומי באמסטרדם (אידפא) (באנגלית: International Documentary Film Festival Amsterdam; בראשי תיבות: IDFA) הוא פסטיבל קולנוע תיעודי המתקיים מדי שנה מאז 1988 באמסטרדם. הפסטיבל נערך בתחילה באזור ליידספליין במרכז אמסטרדם. מאז הוא התפשט ומתקיים במספר אזורים נוספים. הוא נחשב לפסטיבל היוקרתי בעולם לקולנוע תיעודי.
מטרת אידפא היא לקדם יצירת סרטי תעודה ולהציג אותם בפני קהל רחב ככל האפשר. הוא התחיל כפסטיבל קטן וגדל לפסטיבל בן אחד עשר יום, המקרין מעל 200 סרטי תעודה ומושך קרוב ל-120,000 מבקרים.
פרט לתוכנית הסרט הבינלאומי, מגוון סוגות והצגות בכורה אירופאיות ועולמיות שמתקיימות מדי שנה, הפסטיבל גם מארח דיונים, פורומים וסדנאות.
בשנת 2005 סרט ישראלי שאדיה זכה לציון לשבח בפסטיבל זה.
בשנת 2023 בצל מלחמת חרבות ברזל שלושה אקטיביסטים פרצו לבמה בטקס הפתיחה של הפסטיבל, הניפו שלט שנשא את הכיתוב "מהנהר עד הים, פלסטין תהיה חופשית", וזכו לתשואות ומחיאות כפיים, גם של המנהל האמנותי של הפסטיבל, אורווה ניראביה.
הפורום הדוקומנטרי בישראל גינה את האירוע וכתבו: ״אנו קוראים להנהלת הפסטיבל לגנות בצורה ברורה, לדחות ולהוקיע את קריאות הללו לאלימות - ולא לתת במה לכל מי שמסית ביודעין להשמדת ישראל, מעודד אלימות ומעורר רגשות אנטישמיים נגד יהודים בכל מקום״. יום לאחר מכן הפסטיבל פרסם הצהרה כי "הסיסמה הזו לא מייצגת אותנו, ואנחנו לא תומכים בה בשום צורה. אנחנו באמת מצטערים שזה פגע ברבים".
הערות שוליים

↑   נירית אנדרמן, קולנוענים ישראלים תקפו את פסטיבל הדוקו הגדול בעולם שתמך בקריאה למחיקת ישראל, באתר הארץ, 10 בנובמבר 2023
↑  דביר רשף, מפגינים קראו למחיקת ישראל בפסטיבל הדוקו הנחשב; הקהל הריע, הישראלים הגיבו בבוז, באתר ynet, 10 בנובמבר 2023
↑  Ben Dalton2023-11-10T15:39:00+00:00, IDFA apologises for “hurtful” slogan shown by activists at opening ceremony, Screen (באנגלית)
| --- | --- |
בקרת זהויות :  GND: 3068237-X  LCCN: nr99010491  VIAF: 139020874   WorldCat (עם VIAF): 139020874
איסניה פטידה

| איסניה פטידה |
| --- | --- |

מיון מדעי
ממלכה:: בעלי חיים
מערכה:: תולעים טבעתיות
מחלקה:: Clitellata
סדרה:: Haplotaxida
תת־סדרה:: תולעי אדמה
משפחה:: Lumbricidae
סוג:: Eisenia
מין:: איסניה פטידה
שם מדעי
 Eisenia fetida ‏סויניי, 1826

מבט מקרוב על ה-Eisenia fetida
איסניה פטידה (שם מדעי: Eisenia fetida) הוא מין של תולעי אדמה, הידוע בכינויו "תולעת אדומה" עקב צבעה או "תולעת קליפורניה". תולעת זו משגשגת בסביבת פסולת אורגנית נרקבת, כגון קומפוסט או צואת בעלי חיים. היא שכיחה פחות באדמה שאין בה פסולת מסוג זה, בדומה למין Lumbricus rubellus.
התולעת משמשת ליצירת קומפוסט תולעים (באנגלית: Vermicompost); תהליך הדשנה במהלכו נוצרת תערובת הטרוגנית של פסולת אורגנית נרקבת ממעי התולעת. מקור המין באירופה, ומשנות האלפיים ניתן למצוא אותו בכל יבשת למעט אנטארקטיקה.
תיאור

למין זה שערות קטנות (bristles) על כל מקטע של גוף התולעת והן עוזרות להיאחז במשטחים קרובים כדי להתמתח ולדחוף את גופה קדימה ואחורה בעזרת שריריה וכדי לנוע קדימה.
הפטידה מפרישה נוזל בעל ריח חריף, מכאן גם שמה המדעי הישן יותר, foetida, שמשמעותו "בעל ריח רע". יש להניח שזו התנהגות הגנתית כנגד תוקפים אפשריים.
מינים קרובים

הפטידה הוא מין קרוב של האיסניה אנדרי (Eisenia andrei). הדרך היחידה להבחין בין שני המינים היא שלפטידה לעיתים צבע גוף בהיר יותר. מחקרים הראו שלמרות הדמיון הרב אכן מדובר בשני מינים שונים. מחקרי הרבייה אף הראו ששני מינים אלו אינם מזדווגים ויוצרים זן כלאיים.
רבייה

כמו שאר מיני תולעי האדמה, מין זה הוא אנדרוגינוס (יצור חי המתרבה ברבייה מינית וממלא הן את תפקיד הזכר והן את תפקיד הנקבה). למרות זאת, לצורך רבייה עדיין נחוצות שתי תולעים. שתי התולעים נצמדות אחת לשנייה בצורה הופכית, כאשר הן מצמידות את ה- clitella שלהן אל השנייה, החלק הבולט והבהיר יותר הנמצא במרחק של שליש מגופה של התולעת אל ראשה ושני שלישים אל קצה אחוריה. חלק זה מכיל את אברי הרבייה של התולעת. שתי התולעים מחליפות זרע ולאחר מכן משחררות גלמים (cocoons) שכל אחד מהם מכיל מספר ביצים. הגלמים נוצרים מרקמה רירית הנוצרת על גבי ה-clitella, הנעה לכיוון חלקה הקדמי של התולעת כשהיא 'אוספת' בדרכה את הביצים מאברי הרבייה הנקביים ואת הזרע ששוחרר על ידי תולעת אחרת, עד שהרקמה משתחררת מ'ראש' התולעת ומקבלת צורה לימונית. בשלב זה היא מתקשה והופכת ל'גולם' שצבעו צהוב בהיר בתחילה ולאחר מכן הצבע מתחלף לחום ככל שהתולעים אשר בביצים גדלות. גלמים אלו ניתן לראות בעין בלתי מזוינת. קצב הרבייה הוא הכפלה של כמות התולעים אחת לחודשיים-שלושה, בהתאם לתנאי הסביבה.